Ajornada la trobada d’Alcalde de Barri prevista per a demà al Nord del Palància
23 de maig 2022

![](/media/zfzi4zgw/c_alcaldecartel.jpg?width=587&height=830)

El departament de Participació Ciutadana i l'Alcaldia de l'Ajuntament de Sagunt informen que la trobada de la iniciativa _Alcalde de Barri_ previst per a demà, 24 de maig, en la zona del Nord del Palància queda ajornat fins a un altre avís. La nova data s'anunciarà pròximament com més prompte millor.

No obstant això, s'informa també que la resta de cites programades es mantenen, pel que a l'endemà, el 25, _Alcalde de Barri_ tindrà lloc al parc dels Xavals, en el barri Els Metalls i Caps; i, finalment, el dia 31 serà la trobada de la plaça Noguera. L'assistència, com sempre, és oberta a totes les persones interessades a plantejar els seus suggeriments o dubtes al primer edil.

Atés que les cancel·lacions provocades per les inclemències climàtiques dels mesos de març i abril van afectar el calendari previst, s'ha modificat el mateix, retardant diverses reunions, i se celebraran trobades fins i tot en els mesos estivals. A més, s'està intentant compensar les dates perdudes, sempre que el clima i l'agenda ho permeten, organitzant més d'una cita per setmana.

_Alcalde de Barri_ és una idea impulsada pel departament de Participació Ciutadana i l'Alcaldia de l'Ajuntament de Sagunt. La iniciativa consistix en trobades públiques per part de l'alcalde amb associacions ciutadanes, entitats i ciutadania en general, així com amb tota aquella persona que tinga interés a parlar sobre assumptes concrets del barri que es visita en cada ocasió.

*   [](http://www.facebook.com/sharer.php?u=https://aytosagunto.es/va/actualitat/ajornada-la-trobada-d-alcalde-de-barri-prevista-per-a-dema-en-el-nord-del-palancia/ "Facebook")
*   [](http://twitter.com/share?url=https://aytosagunto.es/va/actualitat/ajornada-la-trobada-d-alcalde-de-barri-prevista-per-a-dema-en-el-nord-del-palancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ajornada-la-trobada-d-alcalde-de-barri-prevista-per-a-dema-en-el-nord-del-palancia/ "Linked In")
*   [](mailto:?body=https://aytosagunto.es/va/actualitat/ajornada-la-trobada-d-alcalde-de-barri-prevista-per-a-dema-en-el-nord-del-palancia/)